بعطيكم بعد. شوربة ماشرووم حلوووه وسهله للي يحبون الفطر بسسسس. ست حبات ماشروم كبيره نص مربع ماجي واذا ماعندك مو مشكله. نص كاس حليب الحليب العادي البارد وملعقتين دقيق ابيض وبصله مقطعه صغار وقطعة زبده صغيره للحمس البصل. الطريقه. نحط الماشروم ينسلق في المويه تقريبا كاسين مويه ربع ساعه. لين يستوي الفطر. بعدين نكبه هو قصدي الفطر. ومويته بالخلاط ونحط معهم ملعقتين الدقيق والحليب وقطعة الماجي بس خله شوي ليين يبرد عشان مايصلح ينحط بالخلاط وهو حار مره. بيحوس ام الدنيا وتقعد تسب في اميرة دنياي ههههههههه علا بال مايبرد. نفس القدر عشان ماتطلع موعين كثير وتبلش بها. احمس البصل مع الزبده لين يصفر شوي بعدين كب عليه الي بالخلاط بعد ماخليته يفر مرتين علا الاقل بالخلاط وبس عاد شف اذا حسيت انها ثقيله زود لها شويه مويه وممكن اذا عندك قشطه تحط شوي عشان تثقلها وتعطيها قوام كريمي شوي. عاد لو تسوي معها التوست الي بالثوم. اول الموضوع حاطته يطلع اكله خطيييييره. مفيده ومغذيه وسريعه والاهم تشببع *